Cuneiform Tablet Kt n/k 504 (ArAn 4 74ff.)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
iš-tù a-šùr-ták-lá-ku É.GAL-lúm iṣ-bu-tù-ni 2 ITU.KAM i-li-ik-ma kà-ru-um a-na É.GAL-lim e-li-ma um-ma kà-ru-um-ma a-na ru-ba-im ù ru-ba-tim-ma a-wi-lúm ar-nam ù ší-lá-tám ú-lá i-šu a-wi-lam wa-ší-ra qá-dí-ni-ma a-wi-lúm a-na-kam É-be-tám i-šu ú a-na e-ri-iš-tí-ku-nu qá-dí-ni-ma i-za-az um-ma ru-ba-um ú ru-ba-tum-ma mu-še-bi-il₅ ṭup-pì-im ša iš-tù ta-wi-ni-a ú-šé-bi₄-lá-ni-ma e-ri-iš-tám a-na be-el nu-ku-ur-tí-a i-za-bi-lu ú qá-qí-dí i-šé-e-ú ru-a-nim-ma ú a-ḫu-ku-nu lu-šé-er um-ma kà-ru-um-ma li-zi-iz GÍR ša a-šur li-it-ma ú-ul ki-ma DUMU a-li-kà a-na i-id li-li-ik ší-ma-am mì-ma lá iš-ú-mu-ma a-na ta-wi-ni-a lá ú-šé-bi₄-lu a-na ru-ba-im ta-wi-ni-a-i-im a-na e-ri-iš-tí-šu lá i-za-zu-ni ú-ul né-nu a pu-ḫi-šu GÍR ša a-šur lu ni-it-ma a-ḫu-ni a-na e-ri-iš-tí ta-wi-ni-a-i-im lá i-za-zu-ni um-ma ru-ba-um ù ru-ba-tum-ma ša ṭup-pá-am qá-at-ni ú-kà-lu ku-nu-tí a-na ma-mì-tim a-ra-de₈-ku-nu a-wi-lam ru-a-nim šu-ma a-wi-lam lá ta-ra-de₈-a-nim 1 ma-na a-mu-tám ù-ul 10 ma-na KÙ.GI dí-na-nim-ma ù a-ḫu-ku-nu lu-šé-er šu-ma lá ta-da-na-ni-a-tí lá ta-tù-ra-ma šu-um-šu lá ta-za-kà-ra a-ḫu-ku-nu me-et a ma-lá ṭup-pì-im ša a-lim{ki} kà-ru-um kà-ni-iš ṣa-ḫe-er GAL i-dí-ni-a-tí-ma IGI GÍR ša a-šùr ṭup-pá-am ni-dí-in IGI a-mur-a-šur IGI ú-ṣur-ša-IŠTAR IGI DINGIR-na-da IGI i-dí-a-šùr IGI bu-za-zu